*****

ΚΑΝΟΝΙΣΜΟΣ (ΕΟΚ) αριθ. 2178/88 ΤΟΥ ΣΥΜΒΟΥΛΙΟΥ

της 18ης Ιουλίου 1988

για την τροποποίηση του κανονισμού (ΕΟΚ) αριθ. 1866/86 για τον καθορισμό ορισμένων τεχνικών μέτρων διατήρησης των αλιευτικών πόρων στα ύδατα της Βαλτικής Θάλασσας, των Lille και Store Baelt και του OEresund

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,

την πρόταση της Επιτροπής,

Εκτιμώντας:

ότι το άρθρο 2 του κανονισμού (ΕΟΚ) αριθ. 170/83 ορίζει ότι τα μέτρα διατήρησης που είναι αναγκαία για την επίτευξη των στόχων που ορίζονται στο άρθρο 1 του εν λόγω κανονισμού καθορίζονται βάσει των διαθέσιμων επιστημονικών συστάσεων·

ότι ο κανονισμός (ΕΟΚ) αριθ. 1866/86 (2), όπως τροποποιήθηκε τελευταία από τον κανονισμό (ΕΟΚ) αριθ. 2244/87 (3), καθορίζει ορισμένα τεχνικά μέτρα για τη διατήρηση των αλιευτικών πόρων στα ύδατα της Βαλτικής Θάλασσας, των Lille και Store Baelt και του OEresund·

ότι η διεθνής επιτροπή αλιείας της Βαλτικής Θάλασσας, η οποία έχει συσταθεί με τη σύμβαση της Βαλτικής Θάλασσας, κοινοποίησε στα συμβαλλόμενα μέρη, με επιστολές της 8ης Δεκεμβρίου 1986 και της 21ης Δεκεμβρίου 1987, ορισμένες συστάσεις για την τροποποίηση των εν λόγω τεχνικών μέτρων που εγκρίθηκαν κατά τη σύνοδο της επιτροπής, δωδεκάτη και δέκατη τρίτη σύνοδό της·

ότι, από την εν λόγω σύμβαση, προκύπτει ότι η Κοινότητα υποχρεούται να εφαρμόσει τις συστάσεις αυτές στα ύδατα της Βαλτικής Θάλασσας και των Lille και Baelt με την επιφύλαξη των αντιρρήσεων που διατυπώνονται σύμφωνα με τη διαδικασία που προβλέπεται στο άρθρο ΧΙ της σύμβασης·

ότι πρέπει να διευκρινισθούν οι διατάξεις που αφορούν τη μη εφαρμογή του κανονισμού (ΕΟΚ) αριθ. 1866/86 στις αλιευτικές δραστηριότητες που ασκούνται κατά την τεχνητή ανασύσταση των αποθεμάτων ή την ανανέωση με μεταφορά αποθεμάτων ιχθύων, μαλακόστρακων ή μαλακίων, προβλέποντας ότι οι άλλες διατάξεις του κανονισμού αυτού εφαρμόζονται μόνο στους ιχθύς, τα μαλακόστρακα και τα μαλάκια που αλιεύονται για το σκοπό αυτό και πωλούνται για ανθρώπινη κατανάλωση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1866/86 τροποποιείται ως εξής:

1. Στο άρθρο 2 παράγραφος 1, οι ενδείξεις στον πίνακα που αφορούν τον σολομό (Salmo salar) και την πέστροφα θαλάσσης ( Salmo trutta) καθώς και η υποσημείωση 1 του πίνακα, διαγράφονται.

2. Στο άρθρο 7, η παράγραφος 2 αντικαθίσταται από το ακόλουθο κείμενο:

«2. Κατά παρέκκλιση του άρθρου 5 παράγραφος 1, επιτρέπεται η προσάρτηση στο εξωτερικό μέρος του σάκου της τράτας και της κόψης (προτελευταίου τμήματος των διχτυών του σάκου), μιας θήκης ενίσχυσης. Η θήκη ενίσχυσης είναι δίχτυ κυλινδρικού σχήματος που περιβάλλει πλήρως τον σάκο της τράτας και την κόψη. Μπορεί να είναι κατασκευασμένος από το ίδιο ή από βαρύτερο υλικό από το υλικό του σάκου της τράτας ή της κόψης. Το μέγεθος των ματιών της θήκης ενίσχυσης πρέπει να είναι τουλάχιστον δύο φορές μεγαλύτερο από αυτό των ματιών του σάκου της τράτας και δεν μπορεί να είναι κατώτερο από 80 χιλιοστόμετρα.

Η θήκη ενίσχυσης μπορεί να προσαρτηθεί στα ακόλουθα σημεία:

α) στην εμπρόσθια άκρη του,

β) στην οπίσθια άκρη του, είτε

γ) να προσδεθεί κυκλοειδώς στο σάκο της τράτας και στην κόψη γύρω από μια σειρά ματιών, ή

δ) να προσδεθεί από τη μια άκρη στην άλλη μιας μόνο σειράς ματιών.»

3. Το άρθρο 9 αντικαθίσταται από το ακόλουθο κείμενο:

«Άρθρο 9

Περιορισμοί της αλιείας του σολομού και της θαλάσσιας πέστροφας

1. Απαγορεύεται κατά την αλιεία του σολομού (Salmo salar) ή της θαλάσσιας πέστροφας (Salmo trutta):

- να χρησιμοποιούνται ελευθέρως κινούμενα δίχτυα ή σταθερά επιπλέοντα δίχτυα από τις 15 Ιουνίου έως τις 15 Σεπτεμβρίου στα ύδατα των υποδιαιρέσεων 22 έως 31, πέραν των τεσσάρων ναυτικών μιλίων από τις γραμμές βάσης,

- να χρησιμοποιούνται ελευθέρως κινούμενα ή σταθερά παραγάδια από την 1η Απριλίου έως τις 15 Νοεμβρίου στα ύδατα των υποδιαιρέσεων 22 έως 31, πέραν των τεσσάρων ναυτικών μιλίων από τις γραμμές βάσης,

- να χρησιμοποιούνται ελευθέρως κινούμενα δίχτυα, σταθερά επιπλέοντα δίχτυα, και ελευθέρως κινούμενα παραγάδια ή σταθερά παραγάδια από την 1η Ιουλίου έως τις 15 Σεπτεμβρίου στα ύδατα της υποδιαίρεσης 32, πέραν των τεσσάρων ναυτικών μιλίων από τις γραμμές βάσης.

2. Απαγορεύεται κατά την αλιεία του σολομού (Salmo salar) ή της θαλάσσιας πέστροφας (Salmo trutta):

- να χρησιμοποιούνται ταυτόχρονα, εάν η αλιεία πραγματοποιείται με σταθερά επιπλέοντα δίχτυα ή ελευθέρως κινούμενα δίχτυα, περισσότερο από 600 δίχτυα ανά πλοίο· το μήκος του κάθε διχτυού, που μετράται στο συρματόσχοινο της ράχης, δεν μπορεί να υπερβαίνει τα 35 μέτρα. Εκτός από τον επιτρεπόμενο αριθμό των αλιευτικών διχτυών, δεν μπορεί να ευρίσκονται επάνω στο σκάφος περισσότερα από 100 εφεδρικά δίχτυα,

- να χρησιμοποιούνται ταυτόχρονα, για την αλιεία που πραγματοποιείται με ελευθέρως κινούμενα παραγάδια ή σταθερά παραγάδια, περισσότερα από 2 000 αγκίστρια για κάθε πλοίο.

Το άνοιγμα των αγκιστριών (η πιο μικρή απόσταση μεταξύ του αγκιστριού και του κοντακίου) που χρησιμοποιούνται στα ελευθέρως κινούμενα παραγάδια πρέπει να είναι τουλάχιστον 19 χιλιοστόμετρα.

Εκτός από τον αριθμό των αγκιστριών που επιτρέπονται για την αλιεία δεν είναι δυνατόν να υπάρχουν επάνω στο σκάφος περισσότερα από 200 εφεδρικά αγκίστρια.»

4. Στο άρθρο 12, το δεύτερο εδάφιο αντικαθίσταται από το ακόλουθο κείμενο:

«Οι ιχθύες, τα μαλακόστρακα και τα μαλάκια που αλιεύονται για τους σκοπούς που ορίζονται στο πρώτο εδάφιο δεν μπορούν να πωλούνται για ανθρώπινη κατανάλωση κατά παράβαση των άλλων διατάξεων του παρόντος κανονισμού.»

5. Στο παράρτημα ΙΙΙ, οι ενδείξεις που αφορούν το γάδο (Gadus morhua) αντικαθίστανται από τις ενδείξεις που περιέχονται στο παράρτημα Ι του παρόντος κανονισμού.

6. Στο παράρτημα IV, οι ενδείξεις που αφορούν το γάδο (Gadus morhua) αντικαθίστανται από τις ενδείξεις που περιέχονται στο παράρτημα ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουλίου 1988.

Για το Συμβούλιο

Ο Πρόεδρος

Γ. ΠΟΤΤΑΚΗΣ

(1) ΕΕ αριθ. L 24 της 27. 1. 1983, σ. 1.

(2) ΕΕ αριθ. L 162 της 18. 6. 1986, σ. 1.

(3) ΕΕ αριθ. L 207 της 29. 7. 1987, σ. 15.

ΠΑΡΑΡΤΗΜΑ Ι

1.2.3 // // // // Είδη

// Γεωγραφική ζώνη

// Ελάχιστο μέγεθος

// // // // Γάδος (Gadus morhua) // Όλες οι υποδιαιρέσεις νοτίως των 59° 30 βορείου γεωγραφικού πλάτους // Μέχρι τις 31 Δεκεμβρίου 1988:

30 cm // // Όλες οι υποδιαιρέσεις νοτίως των 59° 30 βορείου γεωγραφικού πλάτους // Από την 1η Ιανουαρίου έως τις 31 Δεκεμβρίου 1989: 32 cm // // Όλες οι υποδιαιρέσεις νοτίως των 59° 30 βορείου γεωγραφικού πλάτους // Από την 1η Ιανουαρίου 1990:

33 cm // // //

ΠΑΡΑΡΤΗΜΑ ΙΙ

1.2.3.4 // // // // // Είδη

// Γεωγραφική ζώνη

// Τύπος διχτυού

// Ελάχιστο μέγεθος

ματιού διχτυού

Μήκος της μεγαλύτερης

διαγωνίου

// // // // // Γάδος (Gadus morhua) // Νοτίως των 59° 30 βορείου γεωγραφικού πλάτους // Τράτες, δανέζικες τράτες και παρόμοια δίχτυα // Μέχρι τις 31 Δεκεμβρίου 1988: 95 mm // // Νοτίως των 59° 30 βορείου γεωγραφικού πλάτους // Τράτες, δανέζικες τράτες και παρόμοια δίχτυα // Από την 1η Ιανουαρίου έως τις 31 Δεκεμβρίου 1989: 100 mm // // Νοτίως των 59° 30 βορείου γεωγραφικού πλάτους // Τράτες, δανέζικες τράτες και παρόμοια δίχτυα // Από την 1η Ιανουαρίου 1990: 105 mm // // // //